CELEX: 32010R1155
Language: hr
Date: 2010-12-01 00:00:00
Title: Uredba Komisije (EU) br. 1155/2010 od 1. prosinca 2010. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               272
            
         32010R1155
   
               L 324/42
            
            
               SLUŽBENI LIST EUROPSKE UNIJE
            
            
               01.12.2010.
            
         
      UREDBA KOMISIJE (EU) br. 1155/2010
   od 1. prosinca 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima robu opisanu u stupcu 1 tablice iz Priloga ovoj Uredbi trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se neobvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom nastave navoditi od strane korisnika tijekom razdoblja od tri mjeseca, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućima oznakama KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca nastaviti navoditi obvezujuće tarifne informacije koje izdaju carinska tijela država članica, a koje nisu u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. prosinca 2010.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Složeni proizvod koji se sastoji od umjetne grane trešnje i električnog rasvjetnog tijela s električnim transformatorom. Sastavni dijelovi međusobno su pričvršćeni i čine gotovo nedjeljivu cjelinu.
               Umjetna grana nalikuje prirodnom proizvodu (grani trešnje u cvatu) i napravljena je spajanjem različitih dijelova (smeđeg papira koji imitira grančice, žica koje ih drže, ljepljivih traka kojima su spojene, bijelog tekstilnog materijala od kojeg su napravljene cvjetne latice i malih plastičnih dijelova koji drže cvjetove). Sastavni dijelovi su povezani, zalijepljeni i spojeni.
               U umjetnu granu je integriran svjetlosni lanac sa 60 mikro električnih žaruljica. Žaruljice predstavljaju tučke cvjetova. Zbog svoje veličine žaruljice imaju malen svjetlosni učinak. Žica svjetlosnog lanca s mikro žaruljicama potpuno je prekrivena granom. Preostali dio žice, dugačak nekoliko metara, izlazi iz glavne grane i završava u električnom transformatoru.
               Proizvod nije samostojeći i ne sadrži dijelove koji bi omogućavali vješanje na zid. Namijenjen je za držanje u vazi.
               (umjetna trešnjina grana)
               (Vidjeti fotografije br. 654 A, B i C) (1)
               
            
            
               6702 90 00
            
            
               Razvrstavanje se utvrđuje odredbama Općih pravila 1., 3(b) i 6. za tumačenje kombinirane nomenklature i tekstom oznaka KN 6702 i 6702 90 00.
               Proizvod je izrađen od sastavnih dijelova u smislu Općih pravila 3(b). Sastoji se od umjetnih cvjetova tarifnog broja 6702, električnih rasvjetnih tijela tarifnog broja 9405 i električnog transformatora tarifnog broja 8504. Električno rasvjetno tijelo integrirano je u umjetnu cvjetnu granu s kojom čini neodvojivu cjelinu (Također vidjeti Napomene za pojašnjenje Harmoniziranog sustava, Opća pravila 3(b), (IX)).
               Zbog njegovih objektivnih svojstava (izgled tipičnog umjetnog cvijeta; žaruljice su sitne i imaju mali svjetlosni učinak), proizvod je prvenstveno namijenjen za držanje u vazi i za ukras prostorije kao imitacija cvijeća. Rasvjeta je samo dodatni efekt koji pojačava ukrasni učinak. Stoga je umjetna cvjetna grana sastavni dio koji daje proizvodu njegovo osnovno svojstvo (tj. ukrasni proizvod) u smislu Općih pravila za tumačenje kombinirane nomenklature 3(b).
               Razvrstavanje u tarifni broj 9405 kao svjetiljka nije moguće budući da glavna namjena proizvoda nije osvjetljavanje na primjer prostorije, niti je proizvod specijalna svjetiljka (također vidjeti Napomene za pojašnjenje Harmoniziranog sustava, tarifni broj 9405, (I), (1) i (3)).
               Umjetna cvjetna grana nalikuje prirodnom proizvodu (također vidjeti Napomene za pojašnjenje Harmoniziranog sustava, tarifni broj 6702, (1)). Proizvod se stoga razvrstava u tarifni broj 6702 kao „umjetno cvijeće”.
            
         
      
   
               
                  
            
            
               
                  
            
            
               
                  
            
         
               654 A
            
            
               654 B
            
            
               654 C
            
         
      (1)  Ilustracija je isključivo za informaciju.